open-index/open-wikipedia-markdown huggingface dataset:
Ρέιτσελ Μπίλσον

Η **Ρέιτσελ Σάρα Μπίλσον** (*Rachel Jade Sarah Bilson*, 25 Αυγούστου 1981) είναι Αμερικανίδα ηθοποιός. Η Μπίλσον γεννήθηκε στο Λος Άντζελες και μεγάλωσε στην Καλιφόρνια. Το καλλιτεχνικό της ντεμπούτο το έκανε το 2003 στη σειρά όπου και την έκανε γνωστή California Teens (The O.C.), στο πλάι των Άνταμ Μπρόντι, Μπεν Μακένζι και Μίσα Μπάρτον.

## Βιογραφία
Η Μπίλσον γεννήθηκε στο Λος Άντζελες, κόρη της Τζάνις (το γένος Στάγκο), η οποία ήταν βοηθός σε θέματα σεξουαλικής ζωής, και του Ντάνι Μπίλσον, ο οποίος ήταν συγγραφέας, σκηνοθέτης και παραγωγός . Ο πατέρας της είναι εβραίος, και η μητέρα της μία ντόπια κάτοικος της Φιλαδέλφειας. Οι γονείς της Μπίλσον χώρισαν όταν εκείνη ήταν εννέα ετών, και το 1997 ο πατέρας της ξαναπαντρεύτηκε την Χέδερ Μέντγουει, απέκτησε ετεροθαλείς αδελφές την Χάτι και την Ρόζμαρι.
Στην εφηβεία της η Μπίλσον ήταν σε αυτοκινητιστικό δυστύχημα με αποτέλεσμα να είναι σε κώμα για λίγες μέρες, έχει μια ουλή πάνω από το δεξί μάτι της, και μερικές φορές πάσχει από ημικρανίες και απώλεια μνήμης. έχει δηλώσει ότι αυτή η εμπειρία την "άλλαξε", την ενθάρρυνε να "σταματήσει να μπαίνει σε μπελάδες και λόγω της εμπειρίας αυτής έμαθε να παίζει πιάνο . Από τότε που αποφοίτησε ξεκίνησε και η καριέρα της στην υποκριτική.

## Προσωπική ζωή
Η Μπίλσον είχε σχέση με τον συμπρωταγωνιστή της στη σειρά California Teens, Άνταμ Μπρόντι, αλλά χώρισαν μετά από τρία χρόνια σχέσης (δηλ. το 2006). Ένα χρόνο αργότερα η Μπίλσον γνώρισε στα γυρίσματα της ταινίας Jumper, τον Χέιντεν Κρίστενσεν και διατήρησαν σχέση, το 2008 αρραβωνιάστηκαν και στα μέσα του 2010 χώρισαν, αλλά λίγους μήνες αργότερα επνασυνδέθηκαν. Η Μπίλσον έχει αναγνωρισθεί ως "ναρκομανής της μόδας". Τα πρότυπά της είναι η Κέιτ Μος και η Ντάιαν Κίτον. Έχει δείξει μεγάλο ενδιαφέρον για τη μόδα, φτιάχνοντας γκάμες ρούχων. Το 2009 η Μπίλσον έπεσε θύμα διάρρηξης και χάθηκαν πολλά κομμάτια ρούχων που είχε σχεδιάσει.

## Φιλμογραφία

## Παραπομπές


## Εξωτερικοί σύνδεσμοι

* http://www.imdb.com/name/nm1377375/

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Λετόγια Λάκετ

Η **Λετόγια Λάκετ** (*Letoya Nicole Lucket*, 11 Μαρτίου 1981), γνωστή ως Letoya, είναι Αμερικανίδα τραγουδίστρια-τραγουδοποιός και ηθοποιός. Η Letoya έγινε γνωστή από το συγκρότημα Destiny's Child, από το οποίο όμως αποχώρησε το 1999 μαζί με ένα άλλο μέλος, την Latavia Roberson. Το 2006, ξεκίνησε σόλο καριέρα αφού γράφτηκε στην Capitol Records και μέχρι τώρα έχει βγάλει 2 άλμπουμ: Το Letoya (2006) το οποίο έφτασε στην κορυφή του Billboard 200 τον Ιούνιο του 2006, και το Lady Love (2009). Έχει κάνει επίσης και  καριέρα σαν ηθοποιός. Έχει πρωταγωνιστήσει στην ταινία Preacher's Kid, ανήκει στα καστ των ταινιών  Killers και From the Rough ενώ παίζει και στον 3ο κύκλο της σειράς single ladies. Στις 5 Ιανουαρίου του 2015 επέστρεψε στην μουσική κυκλοφορώντας τo single I'm Ready από το ανερχόμενο της άλμπουμ Until Then που βγαίνει την άνοιξη του 2015.

## Μουσική καριέρα

### Destiny's Child
Η Letoya έγινε μέλος στο γκρουπ Destiny's Child για να ολοκληρώσει το συγκρότημα. Μετά από την εγγραφή αλλά και την απόλυση από την Elektra Records, εγγράφηκε στην Columbia Records το 1997 και κυκλοφόρησαν 2 άλμπουμς προτού η Letoya και η Latavia αποχωρίσουν από το γκρουπ. Ο λόγος της αποχώρισης τους ήταν πως ήταν δυσαρεστημένες από τον μάνατζερ τους Matthew Knowles (που ήταν επίσης ο πατέρας της Beyonce), ο οποίος ξεχώριζε την Beyonce και την Kelly Rowland. Η Letoya με τις Destiny's Child κέρδισαν 1 γκράμι το 2000 για το τραγούδι Say my name που περιέχεται στο 2ο άλμπουμ τους με τίτλο *THE WRITING'S ON THE WALL*.

### Σόλο καριέρα
Η Letoya και η Latavia προσπάθησαν να έχουν μία δεύτερη ευκαιρία στην μουσική δημιουργώντας έτσι το γκρουπ Anjels με άλλα 2 κορίτσια που όμως απολύθηκαν προτού κυκλοφορήσουν ούτε ένα τραγούδι. Έτσι η Letoya αποφάσισε να κάνει σόλο καριέρα υπογράφοντας στην Capitol Records το 2006. Το πρώτο της άλμπουμ με τίτλο το όνομα της κυκλοφόρησε τον Ιούνιο του 2006. Οι παραγωγοί του άλμπουμ ήταν οι Jermaine Dupri, Scott Storch, Teddy Bishop, B. Cox, Slim Thug, Mike Jones, Paul Wall και Bun B.. Το all eyes on me ήταν το πρώτο single από το άλμπουμ, όμως αυτό που γνώρισε επιτυχία ήταν το επόμενο single *Torn*. To τραγούδι της *had to go against the grain* κυκλοφόρησε τον Μάρτιο 2006 και έγινε επιτυχία. Το Letoya έγινε πλατινένιο τον Δεκέμβριο της ίδιας χρόνιάς. Τον Ιούλιο του 2009, ανοίγοντας την συναυλία της Mary J. Blige, ανακοίνωσε την κυκλοφορία νέου άλμπουμ, όπως και έγινε. Το Lady Love κυκλοφόρησε τον Αύγουστο του 2009 και περιέχει τα singles Νοt Anymore, Regret, She Ain't Got και Μatter. Το Not Anymore έγινε μεγάλη επιτυχία καθώς το ραδιόφωνο το έπαιξε πολλές φορές. Το συγκεκριμένο single έφτασε στην θέση 98 στο billboard 200 hip hop and RnB songs. Το Regret στο οποίο συμμετέχει και ο ράππερ Ludacris έφτασε στο νούμερο 8 του billboard 200.

Η Letoya επιστρέφει στην μουσική 
το 2015 με το άλμπουμ Until Then που βγαίνει την άνοιξη και όπως έχει δηλώσει έχει ξεκάθαρα RnB ήχο.

## Άλμπουμ
*Letoya- 2006
*Lady Love- 2009
*Until Then- 2014

## Παραπομπές


Κατηγορία:Αμερικανίδες τραγουδίστριες
Κατηγορία:Βραβευμένοι με Grammy
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες τραγουδίστριες ποπ
Γκρέιτ Εξούμα

Το **Γκρέιτ Εξούμα** (αγγλικά: *Great Exuma*) είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Το νησί έχει έκταση 158 τ.χλμ. και ο κύριος οικισμός του νησιού είναι η Τζώρτζταουν. Η κύρια βιομηχανία του νησιού είναι ο τουρισμός και όλων των ειδών τα θαλάσσια σπορ.

Γκρειτ Εξουμα
Κρουκντ Άιλαντ

right|250px|thumb|Τοπογραφικός χάρτης των νησιών Άκλινς (δεξιά) και Κρουκντ (αριστερά).
Το **Κρουκντ Άιλαντ** (αγγλικά: *Crooked Island*) είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Το νησί βρίσκεται βόρεια του νησιού Άκλινς και του μικρότερου νησιού Λονγκ Κέι. Έχει έκταση 148 τ.χλμ. και πληθυσμό 350 κατοίκους (2000). Ο κύριος οικισμός του νησιού είναι το Colonel Hill. Οι κύριες ασχολίες των κατοίκων του νησιού είναι η αλιεία και η μικρής κλίμακας γεωργία.

## Εξωτερικοί σύνδεσμοι
* 

Κρουκντ Αιλαντ
Βιλιβίνα Αχαΐας

Η **Βιλιβίνα** είναι ορεινό χωριό της πρώην επαρχίας Καλαβρύτων του Νομού Αχαΐας που αποτελεί σήμερα Τοπική Κοινότητα της Δημοτικής Ενότητας Καλαβρύτων του  «Καλλικρατικού» Δήμου Καλαβρύτων. Προ της εφαρμογής της διοικητικής μεταρρύθμισης «Καποδίστριας» αποτελούσε την Κοινότητα Βιλιβίνας ενώ στη συνέχεια αποτέλεσε Δημοτικό διαμέρισμα του «Καποδιστριακού» Δήμου Καλαβρύτων. Είναι χτισμένο σε υψόμετρο 891 μέτρων, στις νότιες πλαγιές του Ρούσκιου, και βρίσκεται βόρεια των Καλαβρύτων σε απόσταση 21 χιλιομέτρων από αυτά. Ο πληθυσμός του σύμφωνα με την απογραφή του 2011 είναι 66 κάτοικοι.

## Παραπομπές


## Πηγές

* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* 

## Περαιτέρω ανάγνωση

* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές των Ο.Τ.Α

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Καρυά Ηλείας

Η **Καρυά** είναι χωριό και έδρα της ομώνυμης Τοπικής Κοινότητας του Νομού Ηλείας και βρίσκεται 30,55 χλμ. βορειοανατολικά της πόλης του Πύργου σε υψόμετρο 424 μέτρων. Διοικητικά ανήκει στην Δημοτική Ενότητα Ωλένης του Δήμου Πύργου και έχει 55 μόνιμους κατοίκους σύμφωνα με την απογραφή του 2011. Στην Τοπική Κοινότητα ανήκουν και οι  Βαρβαρίνα και Σιτοχώρι. Απέναντί της βρίσκεται το Γούμερο.

## Διοικητικές μεταβολές
Την 20/04/1835 προσαρτάται στον τότε Δήμο Σελληεντίας. Το Φ.Ε.Κ. 5 Α της 08/03/1841 αποσπά τον οικισμό από το Δήμο Σελληεντίας και τον προσαρτά στον τότε Δήμο Πηνειΐων. Με το Φ.Ε.Κ. 256 Α της 28/08/1912 προσαρτάται στην κοινότητα Λουκά. Με το Φ.Ε.Κ. 290 Α της 26/09/1946 αποσπάται από την κοινότητα Λουκά και ορίζεται έδρα της κοινότητας Καρυάς. Με το ΦΕΚ 244Α της 04/12/1997 και σύμφωνα με την Διοικητική Μεταρρύθμιση "Καποδίστριας", προσαρτάται στον Δήμο Ωλένης μέχρι το 2010 που εντάχθηκε στον Δήμο Πύργου (Φ.Ε.Κ. 87 Α - 07/06/2010) βάση της Διοικητικής Μεταρρύθμισης "Καλλικράτης".

Ο οικισμός απείχε τρεις ώρες δρόμο στα 1885 από το Δελήμπαλι, την έδρα του τότε Δήμου Πηνειΐων στον οποίο ανήκε διοικητικά.

## Δημογραφικά στοιχεία
Η εξέλιξη του μόνιμου πληθυσμού της έδρας της Τοπικής Κοινότητας τον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Καρυάς Ηλείας, eetaa.gr. Ανακτήθηκε: 24/03/2014.
* Ε.Ε.Τ.Α.Α. - Διοικητικές μεταβολές Κοινότητας Καρυάς Ηλείας, eetaa.gr. Ανακτήθηκε: 09/09/2016.

Κατηγορία:Χωριά της περιφερειακής ενότητας Ηλείας
Κατηγορία:Δήμος Ωλένης
Κατηγορία:Δήμος Πύργου
Λιτλ Ινάγκουα

Το **Λιτλ Ινάγκουα** (αγγλικά: *Little Inagua*) είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Το νησί βρίσκεται βορειοανατολικά του νησιού Γκρέιτ Ινάγκουα και έχει έκταση 127 τ.χλμ.. Είναι ακατοίκητο και από το 2002 έχει ανακηρυχθεί εθνικό πάρκο. Το νησί είναι περιοχή αναπαραγωγής θαλάσσιων χελωνών, ενώ επίσης υπάρχουν σε αυτό και άγρια γαϊδούρια και κατσίκες.

Λιτλ Ιναγκουα
Άντριαν φον Τσίγκλερ

Ο **Άντριαν φον Τσίγκλερ** (Adrian von Ziegler) είναι μουσικοσυνθέτης που ζει στη Ζυρίχη της Ελβετίας. Απέκτησε δημοσιότητα από παραγωγη βιντεο στην ιστοσελίδα YouTube. Τον Ιανουάριο του 2014 το YouTube channel του απέκτησε παραπάνω από 200,000 subscribers. Ο Adrian συνθέτει διάφορα τραγούδια με χωρίς ή στιχους. Παρόλαυτά, τα περισσότερα από τα τραγούδια του είναι χωρίς στίχους  επειδή λέει ότι δεν "θέλει να βάλει λόγια στα τραγούδια του, μιας και σκέφτεται ότι ο ακροατής πρέπει να τα καταλαβαίνει και να τα αντιλαμβάνεται με τον δικό του τρόπο."
Ο Adrian χρησιμοποιεί ένα "πολύ παλιό αρμόνιο" και το πρόγραμμα Magix Music Maker μαζί με άλλα για να συνθέσει την μουσική του. Παρόλο που υπάρχει ελάχιστη προσοχή από τα media , ο Adrian παρουσιάστηκε σε ένα άρθρο στο περιοδικό Magix.

## Ντεμπούτο Μουσικής Καριέρας
Μετά την πρώτη του εμπειρία στην μουσική στην ηλικία των 15 όντας ο drummer σε ένα τοπικό μουσικό Rock συγκρότημα, άρχισε να συνθέτει την δική του μουσική. Εξαιτίας του γεγονότος ότι δεν ήταν εφικτό από την συγκεκριμένη μπάντα και θέση του ως drummer; έφυγε, αγοράζοντας ταυτοχρόνως την πρώτη του κιθάρα.

Από το 2007-2009 ηχογράφησε αμέτρητα demo τραγούδια υπό το ψευδώνυμο "Indigo", στα οποία η κιθάρα του αντικαθιστούνταν όλο και πιο συχνά από το αρμόνιο και άλλες ενορχηστρώσεις τις οποίες αργότερα προτίμησε. Το 2008 η μουσική του έγινε προσιτή από τον  κόσμο καθώς έκανε ένα λογαριασμό στο Myspace.

Αφού σταμάτησε να χρησιμοποιεί το ψευδόνημο > το 2009, ο Adrian απέκτησε την συνήθεια να βγάζει άλμπουμ κάθε χρόνο. Το 2010 βγήκαν τα 2 πρώτα άλμπουμ, *Requiem* and *Lifeclock* , και το 2011 *Wanderer*, *Across Acheron* και *Mirror of the Night*. Μέχρι το τέλος του 2012, ο Adrian είχε βγάλει 5 ακόμη άλμπουμ: *Mortulia*, *Spellbound*, *The Celtic Collection*, *Starchaser* και *Odyssey*. Μέσα στο 2013, ο Adrian έβγαλε τα *Feather and Skull* και *Vagabond*. Το τελευταίο του άλμπουμ, *Libertas*, βγήκε τον Μάρτιο του 2015

## Έμπνευση

Ο Adrian von Ziegler είπε ότι η έμπνευση του προέρχεται από διάφορες πηγές. Πρόσθεσε ότι η φύση, η λογοτεχνία, η ιστορία, η μυθολογία, τα αισθήματα του, οι φανταστικοί κόσμοι του, και η κοπέλα του Carina, όλα του δίνουν έμπνευση για να συνθέτει την μουσική του. Η Carina και ο Adrian είναι σε σχέση εδώ και 4 χρόνια με το 2015.

## Είδη Μουσικής

Παρόλο που οι δουλείες του Adrian περιλαμβάνουν πολλά είδη μουσικής, κυρίως κεντράρει στην Celtic music, Emotional music, Relaxing music, Dark Alternative music, World music, Metal music, Neoclassical Darkwave και Film music, σύμφωνα με το fanpage του στο Facebook.

## Δισκογραφία

## Παραπομπές


## Εξωτερικοί σύνδεσμοι
*
*
*
*
*
*

Κατηγορία:Ελβετοί συνθέτες
Ιωάννης Αντωνόπουλος (αστυνομικός)

Ο αντιστράτηγος **Ιωάννης Αντωνόπουλος** του Χρήστου διετέλεσε αρχηγός της Ελληνικής Αστυνομίας την περίοδο 1989 - 1991.

## Βιογραφικό
Γεννήθηκε το 1931 στο Τριχώνιο Αιτωλοακαρνανίας. Είναι απόφοιτος της Σχολής Αξιωματικών Χωροφυλακής, του Παντείου Πανεπιστημίου και της Σχολής Πολέμου, μεταξύ άλλων.

Διετέλεσε διευθυντής της υπηρεσίας ασφάλειας του Προέδρου της Δημοκρατίας Χρήστου Σαρτζετάκη (1985 - 1988), καθώς και υπαρχηγός της ΕΛΑΣ (1988 - 1989).

Τον Ιούλιο του 1989 έγινε αρχηγός, παραμένοντας μέχρι τον Μάρτιο του 1991.

## Παραπομπές


Κατηγορία:Αρχηγοί ελληνικής αστυνομίας
Κατηγορία:Έλληνες αξιωματικοί της χωροφυλακής
Η άλωσις των Ψαρών

***Η άλωσις των Ψαρών*** είναι τρίπρακτη τραγωδία του Θεόδωρου Αλκαίου.

## Υπόθεση
Αρχικά συνεδριάζει το πολεμικό συμβούλιο των Ελλήνων και η άποψη να αντιμετωπιστεί ο εχθρός στη θάλασσα απορριπτεται και επικρατεί η άποψη των δημογερόντων να αποκρουστούν στην στεριά. Ο πρεσβευτής των Τούρκων που έρχεται με πρόταση συνθηκολόγησης αποδεικνύεται κατάσκοπος. Φτάνει ειδοποίηση για την άφιξη του τουρκικού στόλου και τα πλοία πρέπει να ετοιμαστούν στα Αντίψαρα. Οι Τούρκοι όμως κάνουν επίθεση στον Ξηρόκαμπο το πιο αδύνατο σημείο της άμυνας του νησιού. Οι εκκλήσεις για βοήθεια φτάνουν μαζικά. Τελικά οι Τούρκοι εισβάλουν και τα γυναικόπαιδα πέφτουν μαζικά στη θάλασσα. Αν και η βοήθεια φτάνει τελικά,είναι πια αργά οι δημογέροντες είναι αποκλεισμένοι στο κάστρο. Τελικά οι πολιορκημένοι ανατινάσσονται για να μην συλληφθούν.

## Πληροφορίες
Πρόκειται για μία σύντομη τρίπρακτη τραγωδία (716 στίχοι) είναι δραματοποίηση του ποιήματος *Τα Ψαρά* με την ίδια έκταση. Σύμφωνα με την *[[Ιστορία του ελληνικού έθνους (Παπαρρηγόπουλος)|Ιστορία του Ελληνικού Έθνους]]* του Κωνσταντίνου Παπαρρηγόπουλου, ο Αλκαίος παρευρισκόταν προσωπικά στο γεγονός της άλωσης ως γραμματικός του αγωνιστή Νικολή Αποστόλη. Όπως μας πληροφορεί ο ίδιος, γράφτηκε μέσα στη ναυαρχίδα των Ψαριανών λίγο μετά την πτώση των Ψαρών. Τραγωδία και ποίημα έχουν άμεση λεκτική εξάρτηση.

## Παραπομπές

## Πηγή
*Βάλτερ Πούχνερ, «Η άλωσις των Ψαρών», Ανθολογία Νεοελληνικής Δραματουργίας,τομ.Β,1 Από την Επανάσταση του 1821 ως τη Μικρασιατική Καταστροφή, εκδ. Μ.Ι.Ε.Τ., Αθήνα, 2006, σελ. 66-75

αλωσις των Ψαρων Η
Κώστας Καρτάλης

Ο **Kώστας Καρτάλης** είναι μέλος ΔΕΠ (Καθηγητής) στον Τομέα Φυσικής Περιβάλλοντος του Εθνικού και Καποδιστριακού Πανεπιστημίου Αθηνών (ΕΚΠΑ). Είναι μέλος της Επιστημονικής Επιτροπής της Ευρωπαϊκής Ενωσης για την Κλιματική Αλλαγή (https://www.eea.europa.eu/highlights/new-european-scientific-advisory-board) και εμπειρογνώμονας της Διακυβερνητικής Επιτροπής για την Κλιματική Αλλαγή των Ηνωμένων Εθνών (Intergovernmental Panel for Climate Change) ως κύριος συγγραφέας (Lead Author) για την έκθεση αξιολόγησης AR7 (Working Group 2, Adaptation).  
Εχει διατελέσει μέλος του Επικουρικού Οργάνου των Ηνωμένων Εθνών για την εφαρμογή της Σύμβασης και το Κλίμα και της Συμφωνίας των Παρισίων και μέλος της Επιτροπής (Assembly) της Ευρωπαικής Επιτροπής στη θεματική "Κλιματικά Ουδέτερες και Εξυπνες Πόλεις".

Είναι επίσης Συνεργαζόμενος Καθηγητής στο Ελληνικό Ανοικτό Πανεπιστήμιο στο αντικείμενο "Περιβαλλοντικός Σχεδιασμός". Είναι επίτιμος διδάκτορας του Δημοκρίτειου Πανεπιστημίου Θράκης και έχει τιμηθεί με το Μετάλλιο της Πόλης των Αθηνών.

Έχει διατελέσει Λέκτορας και Επίκουρος Καθηγητής στον Τομέα Φυσικής Περιβάλλοντος (ΕΚΠΑ) καθώς και Επισκέπτης Καθηγητής στο Αριστοτέλειο Πανεπιστήμιο Θεσσαλονίκης. Είναι απόφοιτος του Τμήματος Φυσικής του ΕΚΠΑ (1985). Είναι επίσης κάτοχος Μάστερ στη Φυσική Ατμόσφαιρας, Μάστερ στην Αεροδιαστημική Μηχανική και Διδακτορικού Διπλώματος στη Φυσική Ατμόσφαιρας-Περιβάλλοντος (με τη χρήση δορυφορικών τεχνικών), όλα από το Πανεπιστήμιο του Michigan, Ann Arbor.

Έχει διατελέσει Γενικός Γραμματέας Ολυμπιακών Αγώνων στο Υπουργείο Πολιτισμού (2001-2004) και Πρόεδρος του Διοικητικού Συμβουλίου του Ινστιτούτου Στρατηγικών Μελετών (ΙΣΤΑΜΕ) (2005-2007). Διετέλεσε επίσης τεχνικός συνεργάτης του Δημάρχου Αθηναίων Αντώνη Τρίτση, ενώ είναι μέλος του Δ.Σ. του Ιδρύματος Αντώνη Τρίτση για τα Δικαιώματα των Λαών.

Το 2007 εξελέγη Βουλευτής ΠΑΣΟΚ Μαγνησίας, ενώ επανεξελέγη το 2009. Διετέλεσε Πρόεδρος της Επιτροπής Περιβάλλοντος της Βουλής των Ελλήνων (2010-2012) και Πρόεδρος της Επιτροπής Φιλίας Ελλάδος - Κορέας. 
 
Σε διεθνές επίπεδο, διετέλεσε Αντιπρόεδρος του Διεθνούς Γραφείου Εκπαίδευσης της UNESCO, μέλος της Επιστημονικής Επιτροπής και του Διοικητικού Συμβουλίου του Ευρωπαϊκού Οργανισμού Περιβάλλοντος, μέλος της Επιτροπής Στήριξης του Κέντρου Παρακολούθησης της Γης της Ευρωπαϊκής Ένωσης και μέλος του Ευρωπαϊκού Δικτύου των Κοινοβουλευτικών για περιβάλλον.

## Παραπομπές


Κατηγορία:Έλληνες φυσικοί
Κατηγορία:Βουλευτές εκλεγμένοι με το ΠΑΣΟΚ
Γιούνιον, Άγιος Πατρίκιος

Η **Γιούνιον** (Union) είναι ένα χωριό της Γρενάδας. Βρίσκεται στην ενορία του Αγίου Πατρικίου. Είναι η πρωτεύουσα του Άγιου Πατρικίου Δυτικά. Βρίσκεται βόρεια της χώρας,  κεντρικά της ενορίας και βορειοανατολικά του Αγίου Πατρικίου.

## Δείτε επίσης
* Κατάλογος πόλεων της Γρενάδας

Κατηγορία:Πόλεις της Γρενάδας
Προσωπικός αφορισμός

Σύμφωνα με το ισχύον ελληνικό εκκλησιαστικό δίκαιο*, ο* **αφορισμός**, που οι απαρχές του ανάγονται στους βυζαντινούς χρόνους, είναι ποινή που επιβάλει η Ιερά Σύνοδος της Ιεραρχίας της Εκκλησίας της Ελλάδος σε ένα χριστιανό, όταν παρεκτρέπεται από τις θρησκευτικές δοξασίες κατά τέτοιο τρόπο ώστε να προκαλεί σκάνδαλο στη κοινωνία των χριστιανών αφού προηγουμένως κληθεί να αποκηρύξει τις ιδέες του, αποκλείοντάς τον από τη συμμετοχή στις λατρευτικές τελετές και και τα Μυστήρια. 
## Λεκτικό
Ο Άγγελος Βλάχος μας παραδίδει το λεκτικό του αφορισμού του Ανδρόνικου του Κομνηνού όταν ο Πατριάρχης Βασίλειος Καματηρός, παιδικός φίλος και ευνοούμενος άλλοτε του Ανδρονίκου, για να κολακέψει τον νέο βασιλέα (Ισαάκιο Β' Άγγελο) αφώρισε τον νεκρό. Από τον άμβωνα ψηλά της Μεγάλης Εκκλησίας φώναξε:

«*Κατηραμένος ἔστω καί  ἂλυτος καί τυμπανιαῖος. Οι λίθοι καί οἱ σίδηροι λυθήσονται αὐτός δέ μηδαμῶς. Κλῆρος αὐτοῦ ἔστω  ἡ λέπρα τοῦ Γιεζή καί  ἡ  ἀγχόνη τοῦ Ιούδα. Στέκων εἴη καί τρέμων ἐν τη γεέννῃ   ὡς  ὁ Κάϊν έως οὖ μεταγνῷ*».

## Τελετουργικό
Το τελετουργικό μάς το παρέχει ο Γεώργιος Σεφέρης στο χειρόγραφο Σεπ. ΄41:

«*Έφτασα στην Αθήνα τον καιρό που άρχιζε ο μεγάλος [[Εθνικός Διχασμός|Διχασμός]]. Δεν πρόφτασα να νιώσω μήτε αγάπη μήτε υπόληψη για τον [[Κωνσταντίνος Α΄ της Ελλάδας|Κωνσταντίνο]]. Έπειτα ήρθαν τα "[[Νοεμβριανά του 1916|Νοεμβριανά]]"... Θυμάμαι τ΄απομεσήμερο που είδα, από ένα παράθυρο της οδού Μπουμπουλίνας,[τι σύμπτωση μια και η [[Λασκαρίνα Μπουμπουλίνα]] είχε αφορισθεί] το ελεεινό θέαμα του όχλου με δεσποτάδες και παπάδες που κουβαλούσαν πέτρες για τ΄ [[ανάθεμα]] του Βενιζέλου [Δεκέμβριος 1916]· την αηδία που μ΄ έπνιγε στο Πολύγωνο, μπροστά στο φριχτό μνημείο με τα κερατοφόρα καύκαλα από τραγιά στην κορυφή του... Ήτανε πράγματα που δεν καταλάβαινα. Και τώρα ακόμη που πέρασαν τα χρόνια και ξεβίδωσα πολλές φορές το μηχανισμό του ανθρώπου και του Έλληνα, μπορεί να βρίσκω εξηγήσεις αλλά δεν απολυτρώθηκα ολωσδιόλου από την κατάντια εκείνη*».

## Παραπομπές

Κατηγορία:Εκκλησιαστικό Δίκαιο

:25px''Το παρόν λήμμα αναφέρεται στο ισχύον ελληνικό εκκλησιαστικό δίκαιο.
Όρη και βουνά της Γρενάδας

thumb|250px|Η ψηλότερο κορυφή του νησιού, το ηφαίστειο Σαιντ Κάθριν
Η Γρενάδα είναι μια χώρα αποτελούμενη από νησιά ηφαιστειογενούς προέλευσης. Τη χώρα διατρέχει μια οροσειρά από βορρά προς νότο, της οποίας το υψηλότερο σημείο είναι το ηφαίστειο Σαιντ Κάθριν (Αγία Αικατερίνη), στο βόρειο τμήμα του νησιού.

Οι ψηλότερες **κορυφές** της **[[Γρενάδα]]ς** είναι:

Άλλοι λόφοι:

* Κασλ Χιλ
* Μον Ντελίς
* Μορίτζ
* Μόρμον Χιλ
* Μορν Γκαζό
* Μορν Ζαλού
* Μορν Ζαλού Ριτζ
* Μορν Λονγκ
* Μορν Ντοκτέ
* Μορν Ριτζ
* Μορν Ρουζ
* Μορν Τρανκίλ
* Μορν Φεντ
* Μπατλ Χιλ
* Πάιλοτ Χιλ
* Πάντυ
* Του
* Τσέρυ Χιλ
* Χάρτμαν
* Χόσπιταλ Χιλ

## Παραπομπές
Σταύρος Νικολαΐδης

:*Για τον ηθοποιό, γεννημένο το 1970, δείτε [[Σταύρος Νικολαΐδης (ηθοποιός)]]*

Ο **Σταύρος Αντ. Νικολαΐδης** (Νικόπολη Πόντου 1892 – 15 Μαΐου 1967) ήταν Έλληνας ποντιακής καταγωγής εκπαιδευτικός και πολιτικός, ο οποίος υπηρέτησε ως βουλευτής Καβάλας από το 1926 ως το 1967. Συνολικά εξελέγη 9 φορές ως βουλευτής και χρημάτισε κατ' επανάληψη υπουργός σε διάφορες κυβερνήσεις.

## Σταδιοδρομία
Κατά τα νεανικά του χρόνια σπούδασε στη Θεολογική Σχολή της Χάλκης και δίδαξε στο Ορντού και μετά στην Κριμαία. Δίδαξε στη σχολή της ελληνικής παροικίας στη Συμφερούπολη. Σπούδασε επίσης Νομικά και Θεολογία στο Πανεπιστήμιο των Αθηνών. Ήρθε στην Αθήνα το 1923, όπου ανέλαβε τη διεύθυνση της Σχολής Μεγαρέως. Λίγα χρόνια μετά, αποφάσισε να ασχοληθεί με τα κοινά. Εξελέγη βουλευτής Καβάλας για πρώτη φορά στις εκλογές του 1926 με την Ένωση Φιλελευθέρων και επανεξελέγη με το Κόμμα Φιλελευθέρων το 1928, το 1932, το 1933,  το 1946, το 1951, το 1956 (με τη Δημοκρατική Ένωση) και τέλος, το 1963 και το 1964 με την Ένωση Κέντρου.

### Υπουργός
Ο Νικολαΐδης χρημάτισε υπουργός Εργασίας στην κυβέρνηση Πλαστήρα το 1945, και υπουργός Δημοσίων Έργων στην Κυβέρνηση Σοφούλη και στην κυβέρνηση Διομήδη το 1949. Μερίμνησε ως υπουργός για την υδροδότηση της Αθήνας από τη λίμνη Υλίκη. Εξέδωσε συνολικά 7 βιβλία και ήταν αρθρογράφος στον Τύπο.

## Παραπομπές


Κατηγορία:Έλληνες υπουργοί Δημοσίων Έργων
Κατηγορία:Έλληνες υπουργοί Εργασίας
Κατηγορία:Έλληνες υπουργοί Προεδρίας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Καβάλας
3016 Μεύσης

Ο **Μεύσης (Meuse)** είναι αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1981 από τους αστρονόμους Ανρί Ντεμπεόν και Τζιοβάννι ντε Σάνκτις, που παρατηρούσαν από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων. Ο αστεροειδής πήρε το όνομά του από τον δυτικοευρωπαϊκό ποταμό Μεύση ή Μόσα.

Τα φυσικά χαρακτηριστικά του Μεύση είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μευσης
3018 Γκοντάιβα

Η **Γκοντάιβα** (Godiva) είναι ένας αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 12,8. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά της προς τιμή της Λαίδης Γκοντάιβα.

## Φυσικά χαρακτηριστικά
Τα κύρια φυσικά χαρακτηριστικά της Γκοντάιβα είναι άγνωστα. Ο αστεροειδής περιστρέφεται γύρω από τον εαυτό του μία φορά κάθε 10 ώρες και 53 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γκονταιβα
Αι υπαίθριοι Αθήναι

**Αι υπαίθριοι Αθήναι** είναι επιθεώρηση των Νικόλαου Λάσκαρη και Ηλία Καπετανάκη, γραμμένη το 1894.

## Υπόθεση
Δύο επαρχιώτες, ο Σαγανάς και ο Γεμενής, έχουν έλθει στην Αθήνα και παρακολουθούν έκπληκτοι τα όσα λαμβάνουν χώρα σε αυτήν.

## Πληροφορίες
**Αι υπαίθριοι Αθήναι** πρωτοπαίχτηκαν στις 9 Οκτωβρίου 1894 από τον θίασο Μένανδρο του Διονυσίου Ταβουλάρη σε συνεργασία με τον Ευάγγελο Παντόπουλο, χωρίς να σημειώσει ιδιαίτερα μεγάλη επιτυχία. Αποτελούνται από μια σειρά κωμικών σκηνών, σχεδόν ανεξάρτητων μεταξύ τους, μια πινακοθήκη συμβάντων και συνηθειών του πληθυσμού της Αθήνας και από όλα τα κοινωνικά στρώματα. Οι δραματουργικές τεχνικές του μοιάζουν με αυτές της φαρσοκωμωδίας.

Σύμφωνα με μαρτυρίες, στο έργο, που σατίριζε τον εκσυγχρονισμό της πρωτεύουσας επί πρωθυπουργίας Χαριλάου Τρικούπη, κάνουν για πρώτη φορά την εμφάνισή τους οι περίφημοι κουτσαβάκηδες της Αθήνας. Κεντρικοί ήρωες της επιθεώρησης ήταν δυο επαρχιώτες που αντιμετωπίζουν με δέος τις μεγάλες και επικίνδυνες λεωφόρους της πόλης.

## Παραπομπές

## Πηγές
* Βάλτερ Πούχνερ, «Αι υπαίθριοι Αθήναι», Ανθολογία Νεοελληνικής Δραματουργίας, τομ. Β, 1 *Από την Επανάσταση του 1821 ως τη Μικρασιατική Καταστροφή*, εκδ. Μ.Ι.Ε.Τ., Αθήνα, 2006, σελ.382-386

Κατηγορία:Νεοελληνικά θεατρικά έργα
Αλέξανδρος Σταματιάδης

Ο **Αλέξανδρος Σταματιάδης** (1838-1891) ήταν Έλληνας θεατρικός συγγραφέας και μεταφραστής.

## Βίος
Ο **Αλέξανδρος Σταματιάδης** γεννήθηκε το 1838 στη Σάμο.Σπουδάζει στην Αθήνα και στην Πίζακαι ασκεί το επάγγελμα του γιατρού στην Κωνσταντινούπολη. Εκεί έλαβε διευθυντικές θέσεις σε υγειονομικές υπηρεσίες της Οθωμανικής Αυτοκρατορίας. Πέθανε το 1891.

## Συγγραφικό έργο
Στα 1863 τυπώνονται πέντε δικά του έργα: Κύων και γαλή (μονόπρακτη κωμωδία που παίχτηκε το 1863), Χίος δούλη (πεντάπαρκτο δράμα που πρωτοπαίχτηκε το 1863 στην Κωνσταντινούπολη και άλλες 23 φορές ως το τέλος του 19ου αιώνα. Επίσης εκδόθηκε στην Κωνσταντινούπολη δύο φορές στα 1871 και 1877),Η θεία δίκη ή *Ο συμβολαιογράφος Τάπας* έργο βασισμένο στο διήγημα του Ραγκαβή (1850)). Άλλο έργο του είναι το Σαμία ορφανή ή *Ο θρίαμβος της αρετής*.
Μετέφρασε το έργο των Ντυκάνζ και Ντινώ *Τριακονταετής ζωή ενός χαρτοπαίκτου*.

## Πηγή
*Βάλτερ Πούχνερ, « Σαμία ορφανή», Ανθολογία Νεοελληνικής Δραματουργίας, τομ. Β, 1 Από την Επανάσταση του 1821 ως τη Μικρασιατική Καταστροφή, εκδ. Μ.Ι.Ε.Τ., Αθήνα, 2006, σελ.325-326

Κατηγορία:Έλληνες θεατρικοί συγγραφείς
Λευτέρης Ηλιάδης

Ο **Λευτέρης Ηλιάδης** υπήρξε πρόεδρος της ομάδας του αθλητικού συλλόγου Άρη Θεσσαλονίκης από το 1922 έως το 1928 καθώς και την περίοδο 1935-1936. Σπούδασε νομικά. Αδερφός του ήταν ο Μίμης Ηλιάδης, ποδοσφαιριστής της ομάδας του Άρη. Κατά την προεδρία του ιδρύθηκαν τα τμήματα μπάσκετ και πόλο του συλλόγου. Επίσης τα τμήματα του ποδοσφαίρου και του πόλο σημείωσαν τις πρώτες τους επιτυχίες σε πανελλήνιο επίπεδο. Σύμφωνα με τις περιγραφές της εποχής υπήρξε άτομο σεμνό, μορφωμένο το οποίο απολάμβανε το σεβασμό τόσο των αθλητών και των παραγόντων του Άρη αλλά και των αντιπάλων.

## Παραπομπές


Κατηγορία:Πρόεδροι ΠΑΕ Άρη
Κατηγορία:Έλληνες πρόεδροι αθλητικών συλλόγων
Ραμ Κέι

Το **Ραμ Κέι** (αγγλικά: *Rum Cay*) είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Το νησί βρίσκεται βορειοανατολικά του νησιού Λονγκ Άιλαντ και νοτιοδυτικά του νησιού Σαν Σαλβαντόρ. Έχει έκταση 78 τ.χλμ. και πληθυσμό 53 κατοίκους (1990). Ο κύριος οικισμός του νησιού είναι το Πορτ Νέλσον. Το νησί θεωρείται ότι έχει αποκτήσει το σύγχρονο όνομά του από ένα ναυαγισμένο φορτίο ρούμι.

Ραμ Κει
Ντανίλα Κοζλόφσκι

Ο **Ντανιήλ Βαλέριεβιτς Κοζλόφσκι** (Ρώσικα: Данила Валерьевич Козловский) είναι Ρώσος ηθοποιός και μοντέλο (γεννημένος 3 Μαΐου του 1985).

## Βίος
Ο Ντανίλα Κοζλόφσκι γεννήθηκε στις 3 Μάη του 1985 στη Μόσχα . Η μητέρα του, Ναντέζντα Ζβινιγκορόντσκαγια, είναι ηθοποιός και ο πατέρας του, Βαλέρι Κοζλόφσκι, ήταν καθηγητής στο Κρατικό Πανεπιστήμιο της Μόσχας στα μέσα μαζικής επικοινωνίας. Έχει έναν μεγαλύτερο αδερφό, τον Γεγκόρ, και έναν μικρότερο αδερφό, τον Ιβάν. Από νεαρή ηλικία , ο Ντανίλα έμαθε χορό, μουσική, μαθαίνοντας να παίζει σαξόφωνο και άλτο. Κατά τα πρώτα χρόνια του, άλλαζε συχνά σχολεία, πιθανόν λόγω ζητημάτων πειθαρχίας. Έκανε το μεγάλο ντεμπούτο του στη μικρή οθόνης  το 1994, παίζοντας έναν προβληματικό νέο, τον Ντένις στην τηλεοπτική ρωσική σειρά **Простые истины** (Simple Truths-Απλές Αλήθειες).

Το 1996 έγινε δεκτός στη Ναυτική Στρατιωτική Σχολή, στην οποία μαθήτευσε μέχρι την αποφοίτησή του, το 2002. Μετά την αποφοίτησή του εγγράφηκε στην Αγία Πετρούπολη, στο Θέατρο Arts Academy, στην υποκριτική/σκηνοθεσία και καθηγητής του ήταν ο Λεφ Ντόντιν. Κατά τη διάρκεια του τέταρτου έτους  έκανε το ντεμπούτο του στη σκηνή του Μικρού Δραματικού Θεάτρου, που παίζει το ρόλο του Έντγκαρ στον "Βασιλιά Ληρ" του 2006. Ο ρόλος του του έδωσε το πρώτο θεατρικό του βραβείο, ένα ειδικό βραβείο Εμπειρογνωμόνων του Συμβουλίου της "Gold Sofit" (το κορυφαίο βραβείο θεάτρου στην Αγία Πετρούπολη) για το καλύτερο ντεμπούτο.

Έχει λάβει το εθνικό βραβείο *Χρυσού Αετού* για το **Soulless** (Духless), κερδίζοντας την υποψηφιότητα καλύτερου ηθοποιού.
Το 2014 έπαιξε τον Ντιμίτρι Μπελίκοβ στην πρώτη αμερικανική ταινία του, **Vampire Academy** μαζί με τη Ζόι Ντόιτς, τη Λούσι Φράι και τον Ντόμινικ Σέργουντ. Το 2015 θα παίξει τον ρόλο του Έραστ Φαντόριν, στο "The Decorator", βασισμένο στο μυθιστόρημα του Μπαρίς Ακούνιν. Έπαιξε τον ρόλο του Ίγκορ Ντόριν, στην ταινία **The Spy** (Шпион) μαζί με τον Φιόντορ Μπονταρτσούκ, βασισμένο στο μυθιστόρημα του Ακούνιν.

## Προσωπική Ζωή
Έχει δύο αδέρφια, τον Γιεγκόρ και τον Ιβάν. Στα τέλη του 2008 παντρεύτηκε την ηθοποιό Ούρσουλα Μαγκνταλένα Μάλκα. Το διαζύγιο του ζευγαριού βγήκε το 2011. Το 2012 αρραβωνιάστηκε τη Ρωσίδα ηθοποιό και μοντέλο Γιούλια Σνιγκίρ αλλά η σχέση τους τελείωσε στις αρχές του 2013. Το 2014 αρραβωνιάστηκε την ηθοποιό, μοντέλο και συγγραφέα Όλγκα Ζούεβα.

Ο Κοζλόφσκι συμμετέχει ενεργά σε φιλανθρωπικές οργανώσεις.

## Στοιχεία
* Ύψος: 1,84
* Χρώμα Ματιών: Καστανά
* Χρώμα Μαλλιών: Καστανά
* Ζώδιο: Ταύρος
* Περιγραφή: Ευρωπαίος Ρώσος
* Γλώσσες: Ρώσικα, Αγγλικά, Ιταλικά
*

## Φιλμογραφία

## Παραπομπές


## Εξωτερικοί σύνδεσμοι

* http://www.kinopoisk.ru/name/1054956/
* 
* http://www.kinomania.ru/people/1279987/ 

Κατηγορία:Ρώσοι ηθοποιοί
Κατηγορία:Ρώσοι μοντέλα
Κατηγορία:Φωτομοντέλα
Κατηγορία:Ρώσοι σκηνοθέτες κινηματογράφου
Σλαβοσερβία

μικρογραφία|Χάρτης της περιφέρειας
Η **Σλαβοσερβία** (*[[σερβικά]] : Славеносрбија, [[ουκρανικά]] : Слов'яносербія*) ήταν παλιά διοικητική στρατιωτική περιφέρεια της Ρωσικής Αυτοκρατορίας που υφίσταται από το 1753 μέχρι το 1764. Βρισκόταν στα εδάφη της σημερινής Ουκρανίας μεταξύ των ποταμών Μπαχμούτ και Λουγκάνι. Πρωτεύουσα της περιφέρειας ήταν η πόλη Μπαχμούτ.

## Ιστορία
Με διάταγμα της Ρωσικής γερουσίας τις 29 Μαΐου 1753 δόθηκε άδεια για ελεύθερη εγκατάσταση σε Σέρβους, Βούλγαρους, Ούγγρους και άλλους Βαλκανικούς ορθοδόξους λαούς προκειμένου να διασφαλίσει την προστασία των νοτίων συνόρων της αυτοκρατορίας. Έτσι δημιουργήθηκαν οι διοικητικές περιοχές της Σλαβοσερβίας και η Νέα Σερβία όπου ήταν υπό τον άμεσο έλεγχο της Γερουσίας. Οι νέοι κάτοικοι εγκαταστάθηκαν σε περιοχές που δεν είχαν καλλιεργηθεί ποτέ και στα σύνορα της αυτοκρατορίας που μαστίζονταν από επιδρομές Τατάρων και Τούρκων.

Οι δύο περιφέρειες υπήρξαν περισσότερο από μια δεκαετία μέχρι το 1764, οπότε καταργήθηκαν με απόφαση της ρωσικής κυβέρνησης κι ενσωματώθηκαν σε νέες διοικητικές διαιρέσεις. Οι Σέρβοι που εγκαταστάθηκαν σε αυτές τις περιοχές γρήγορα αφομοιώθηκαν από τον ντόπιο πληθυσμό έτσι ώστε έναν αιώνα μετά την εγκατάστασή τους είχαν απομείνει μόνο χίλιοι Σέρβοι στο έδαφος της Ουκρανίας.

Με το ίδιο όνομα είναι γνωστή η σημερινή Διοικητική περιοχή Σλαβοσερβία που ανήκει στην Περιφέρεια Λουγκάνσκ της Ουκρανίας.

## Αναφορές
* *Енциклопедія українознавства*, У 10-х томах, / Головний редактор Володимир Кубійович, — Париж; Нью-Йорк: Молоде життя, 1954—1989.

## Εξωτερικοί σύνδεσμοι

* Нова Србија и Славјаносрбија
* Сеоба Срба у Руско царство половином 18. века
* Карта Нової Сербії (1752-1764)
* Костянтин Шляховий. Нова Сербія в топонімах Кіровоградщини 
* Костянтин Шляховий. Новосербські топоніми Кіровоградщини 
* Анатолій Пивовар. Поселення задніпрських місць та утворення Нової Сербії в документах середини XVIII століття 

Κατηγορία:Υποδιαιρέσεις της Ρωσικής Αυτοκρατορίας
Κατηγορία:Ιστορία της Σερβίας υπό την Αυστροουγγαρία
Κατηγορία:Ιστορία της Ουκρανίας
3019 Κούλιν

Ο **Κούλιν (Kulin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,836. Ανακαλύφθηκε το 1940 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Βουδαπέστης, και πήρε το όνομά του προς τιμή αυτού που τον ανεκάλυψε, κατά παράβαση του άγραφου κανόνα να μπορεί να δώσει στον αστεροειδή ο ανακαλύψας αυτόν οποιοδήποτε άλλο όνομα θέλει εκτός από το δικό του.

Τα φυσικά χαρακτηριστικά του Κούλιν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κουλιν
Διοργανώσεις Ε.Π.Σ. Καβάλας 2013–14

Η περίοδος 2013–14 των πρωταθλημάτων της Ε.Π.Σ. Καβάλας.

## Πρωτάθλημα

### 1ος όμιλος

### 2ος όμιλος

### Play-off

### Play-out 1

### Play-out 2

## Πηγές
*ΕΠΣ ΚΑΒΑΛΑΣ

Κατηγορία:Εγχώρια ποδοσφαιρικά πρωταθλήματα 2013-2014
Κατηγορία:Ε.Π.Σ. Καβάλας
Στιβ Πέρι

Ο **Στίβεν Ρέι Πέρι** (*Stephen Ray "Steve" Perry*, 22 Ιανουαρίου 1949), γνωστός επαγγελματικά ως Στιβ Πέρι, είναι Αμερικανός τραγουδιστής-τραγουδοποιός, παραγωγός δίσκων, και μουσικός, γνωστός ως ο τραγουδιστής του ροκ συγκροτήματος Journey κατά τη διάρκεια της πιο εμπορικά επιτυχημένης περιόδου τους από το 1977 έως το 1987 και από το 1995 έως το 1998. Ο Πέρι είχε μια επιτυχημένη σόλο καριέρα από τα μέσα της δεκαετίας του 1980 και τα μέσα της δεκαετίας του 1990. Θεωρείται ένας από τους σπουδαιότερους τραγουδιστές όλων των εποχών.Το παρατσούκλι του είναι "η φωνή" λόγω των μοναδικών φωνητικών δυνατοτήτων που κατέχει.

## Πρώιμα χρόνια
Γεννήθηκε στο Χάνφορντ, στην Καλιφόρνια και μεγάλωσε ενδιαφερόμενος για την μουσική καθώς ο πατέρας του, Ρέιμοντ Περέιρα, ήταν τραγουδιστής και συνιδιοκτήτης ραδιοφωνικού σταθμού. Όταν ο Πέρι ήταν 12 ετών, άκουσε το τραγούδι του Σαμ Κουκ με τίτλο «Cupid» στο ραδιόφωνο του αυτοκινήτου της μητέρας του. Αυτό ενέπνευσε τον Πέρι να γίνει τραγουδιστής.

## Journey
Ο Πέρι έφερε ένα εντελώς νέο ήχο ποπ μουσικής της μπάντας. Έκανε το δημόσιο ντεμπούτο του στις 28 Οκτωβρίου 1977 στο Σαν Φρανσίσκο, και έλαβε μια μικτή υποδοχή. Ο Πέρι απέδειξε αποφασιστικά ότι οι κριτικοί ήταν λάθος, και κέρδισε νέο κοινό στο πρώτο άλμπουμ του με το συγκρότημα,το οποίο περιελάμβανε ένα τραγούδι δικής του σύνθεσης που ονομάζεται "Lights".

Παρείχε τα κύρια φωνητικά σε εννέα άλμπουμ των Journey: Infinity (1978), Evolution (1979), Departure (1980), Dream After Dream (1980) ,Captured (1980), Frontiers (1983), Raised on Radio (1986) και Trial By Fire (1996). Ο Πέρι είχε γίνει η αλάνθαστη φωνή των Journey, όλο το χρόνο του με το συγκρότημα. Μια δημοσκόπηση του 1983, ανθρώπων μεταξύ των ηλικιών 13 και 25 ψήφισαν τους Journey ως το αγαπημένο ροκ συγκρότημα τους.

Το 1985, ο Πέρι ήταν ένας από τους 21 τραγουδιστές στο τραγούδι "We are the World" από τις ΗΠΑ για την Αφρική. Ηχογράφησε επίσης ένα τραγούδι "If Only For the Moment, Girl" για το άλμπουμ We Are the World.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί τραγουδιστές
Δουκαναίικα Αχαΐας

Τα **Δουκαναίικα** ή **Δουκανέικα** είναι μικρός ορεινός οικισμός του Νομού Αχαΐας, αποτελεί έδρα της ομώνυμης Τοπικής Κοινότητας και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Συμπολιτείας ως έδρα του ομώνυμου πρώην δημοτικού διαμερίσματος. Στην ομώνυμη τέως κοινότητα ανήκει και ο οικισμός των Άνω Δουκαναίικων.

Βρίσκεται κτισμένος σε υψόμετρο περίπου 349 μέτρων και βρίσκεται νοτιοδυτικά του Αιγίου.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Λοιπά στοιχεία
Υπήρξε ένα από τα λεγόμενα «Τσετσεβοχώρια». Οι κάτοικοι ασχολούνται με την καλλιέργεια κορινθιακής σταφίδας και ελαιώνων για παραγωγή ελαιολάδου.

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Δοκαναίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δουκαναίικων Αχαΐας. eetaa.gr. Ανακτήθηκε: 04/07/2018.
* Ε.Ε.Τ.Α.Α. - Διοικητικές μεταβολές Κοινότητας Δουκαναίικων Αχαΐας. eetaa.gr. Ανακτήθηκε: 04/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Συμπολιτείας
Κατηγορία:Δήμος Αιγιαλείας
Δοκιμασία τεσσάρων σημείων Worth

thumb|Δοκιμασία τεσσάρων κηλίδων Worth

Η **δοκιμασία τεσσάρων κηλίδων Worth** είναι ένα κλινικό τεστ που δοκιμάζει την απώθηση του ενός ή του άλλου οφθαλμού. Η απώθηση συμβαίνει κατά την διόφθαλμη όραση όταν ο εγκέφαλος δεν προωθεί την πληροφορία που λαμβάνει από το ένα ή από το άλλο μάτι. Αυτή είναι μια κοινή παθολογία σε ασθενείς με στραβισμό, αμβλυωπία και ανισεικονία. Κατά την διάρκεια της δοκιμασίας ο ασθενής φοράει ανάγλυφους φακούς (με έναν πράσινο φακό από το ένα μάτι, συνήθως το δεξί, και έναν κόκκινο φακό από το άλλο, συνήθως το δεξί).  Τότε του δείχνουν έναν φακό με τέσσερις τρύπες διαμέτρου περίπου ενός εκατοστού που είναι οργανωμένες σε σχήμα διαμαντιού. Παραδοσιακά η πάνω τρύπα είναι κόκκινη, η δεξιά και η αριστερή είναι πράσινες και η κάτω δείχνει το λευκό φως.

Επειδή το κόκκινο φίλτρο αποκόπτει το πράσινο χρώμα, και το πράσινο χρώμα αποκόπτει το ερυθρό, είναι δυνατόν να καθοριστεί εάν ο ασθενής χρησιμοποιεί και τα δύο μάτια ταυτόχρονα και με συντονισμένο τρόπο. Με τα δύο μάτια ανοιχτά ένας ασθενής με φυσιολογική διόφθαλμη όραση θα πρέπει να μπορεί να δει και τα τέσσερα φώτα. Εάν ένα από τα δύο μάτια είναι αμβλυωπικό τότε θα λείπουν ένα ή δύο φώτα, ενώ εάν έχει προβλήματα σύγχυσης της εικόνας θα βλέπει πέντε φώτα.

Η απόσταση της εξέτασης μπορεί να αλλάζει για να εκτιμηθεί η περιοχή της απώθησης στο οπτικό πεδίο του ασθενούς. Εάν ο φακός κρατάτε στα 33 εκατοστά, ο εξεταστής καλύπτει μεγάλη περιοχή οπτικού πεδίου, εάν κρατηθεί στα 3 μέτρα τότε ελέγχεται μικρότερη περιοχή. Επίσης το τεστ μπορεί να γίνει σε τροποποιημένο πίνακα Snellen.

## Πηγές
*Eskridge, JB, Amos, JF, Bartlett, JD. *Clinical procedures in Optometry*. Lippincott Co. New York 1991.
*Carlson, NB, et al. *Clinical Procedures for Ocular Examination. Second Ed*. Mc Graw-Hill. New York 1996

Κατηγορία:Ιατρικές συσκευές
Πεύκη Ηλείας

Η **Πεύκη** είναι χωριό και έδρα της ομώνυμης Τοπικής Κοινότητας του Νομού Ηλείας και βρίσκεται 35,54 χιλιόμετρα βορειοανατολικά της πόλης του Πύργου σε υψόμετρο 550 μέτρων. Διοικητικά ανήκει στην Δημοτική Ενότητα Ωλένης του Δήμου Πύργου και έχει 126 μόνιμους κατοίκους σύμφωνα με την απογραφή του 2011. Η Τοπική Κοινότητα συνορεύει με τις Τοπικές Κοινότητες Αγίας Άννας και Κλινδιά. Επίσης, περικυκλώνεται από το Δρυόδασος της Φολόης. Νότια του χωριού βρίσκεται το Γούμερο.

## Ιστορία - διοικητικές μεταβολές
Την 20/04/1835 προσαρτάται στον τότε Δήμο Φολόης. Το ΦΕΚ 5Α της 08/03/1841 αποσπά τον οικισμό από το Δήμο Φολόης και τον προσαρτά στον τότε Δήμο Λαμπείας. Με το ΦΕΚ 256Α της 28/08/1912 προσαρτάται στην κοινότητα Αγίας Άννης. Με το ΦΕΚ 260Α της 20/12/1913 αποσπάται από την κοινότητα Αγίας Άννης και ορίζεται έδρα της κοινότητας Μπεντενίου. Την 08/08/1928 με το ΦΕΚ 156Α ο οικισμός μετονομάστηκε από **Μπεντένι** σε Πεύκη. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Ωλένης μέχρι το 2010 που εντάχθηκε στο Δήμο Πύργου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

Ο οικισμός απείχε τέσσερις ώρες δρόμο στα 1885 από τη Δίβρη, την έδρα του τότε Δήμου Λαμπιαίων στον οποίο ανήκε διοικητικά.

## Δημογραφικά στοιχεία
Η εξέλιξη του μόνιμου πληθυσμού της έδρας της Τοπικής Κοινότητας τον 21ο αιώνα είναι η εξής:

## Πυρκαγιές Αυγούστου 2007
Στις 24 Αυγούστου του 2007 ξέσπασε μεγάλη φωτιά στο χωριό Κλινδιά. Η φωτιά πήρε γρήγορα μεγάλες διαστάσεις λόγω των ισχυρών ανέμων και το χωριό εκκενώθηκε. Η φωτιά περικύκλωσε το χωριό με αποτέλεσμα να καούν ολοσχερώς 5 σπίτια. Η φωτιά έφτασε μέχρι το προαύλιο της εκκλησίας.
## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Πεύκης Ηλείας, eetaa.gr. Ανακτήθηκε: 25/03/2014.
* Ε.Ε.Τ.Α.Α. - Διοικητικές μεταβολές Κοινότητας Πεύκης Ηλείας, eetaa.gr. Ανακτήθηκε: 09/09/2016.

Κατηγορία:Χωριά της περιφερειακής ενότητας Ηλείας
Κατηγορία:Δήμος Ωλένης
Κατηγορία:Δήμος Πύργου
3021 Λουκουμπράτιο

Ο **Λουκουμπράτιο (Lucubratio)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1967 από τον Ελβετό αστρονόμο Πάουλ Βιλτ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από μία λατινική λέξη που σημαίνει τη νυκτερινή εργασία στο φως του κεριού.

Εξαιτίας της μεγάλης εκκεντρότητας της τροχιάς του, κοντά στο αφήλιο ο Λουκουμπράτιο βρίσκεται πέρα από τα εξώτατα (προς την πλευρά της τροχιάς του πλανήτη Δία) όρια της Κύριας Ζώνης.

Τα φυσικά χαρακτηριστικά του Λουκουμπράτιο είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λουκουμπρατιο
Μουζάκι Ηλείας

*Για συνώνυμους οικισμούς στην Ελλάδα δείτε το λήμμα: [[Μουζάκι]]


Το *'Μουζάκι*' είναι χωριό και έδρα της ομώνυμης [[Τοπική κοινότητα|Τοπικής Κοινότητας]] του [[Νομός Ηλείας|Νομού Ηλείας]] και βρίσκεται 23,38 χλμ. βορειοανατολικά της πόλης του [[Πύργος Ηλείας|Πύργου]] σε υψόμετρο 299 μέτρων. Διοικητικά ανήκει στην [[Δημοτική ενότητα|Δημοτική Ενότητα]] [[Δήμος Ωλένης|Ωλένης]] του [[Δήμος Πύργου|Δήμου Πύργου]] και έχει 449 μόνιμους κατοίκους σύμφωνα με την απογραφή του [[Ελληνική απογραφή 2011|2011]]. Η Τοπική Κοινότητα συνορεύει με την Τοπική Κοινότητα [[Κουτσοχέρα Ηλείας|Κουτσοχέρας]]. Επίσης, εγγύς του βρίσκεται η [[Μονή Νίκοβας]] ενώ στα βορειοανατολικά του βρίσκεται το [[Γούμερο Ηλείας|Γούμερο]].

==Διοικητικές μεταβολές==
Την 20/04/1835 προσαρτάται στον τότε [[Δήμο Γουμερίων]] και ορίζεται ως έδρα του. Το ΦΕΚ 5Α της 08/03/1841 αποσπά τον οικισμό από το [[Δήμος Γουμερίας|Δήμο Γουμερίας]] και τον προσαρτά στον τότε [[Δήμος Ωλένης|Δήμο Ωλένης]]. Με το ΦΕΚ 256Α της 28/08/1912 ορίζεται ως έδρα της ομώνυμης κοινότητας. Με το ΦΕΚ 244Α της 04/12/1997, σύμφωνα με τη [[Σχέδιο Καποδίστριας|Διοικητική Μεταρρύθμιση "Καποδίστριας"]], προσαρτάται στο [[Δήμος Ωλένης|Δήμο Ωλένης]] μέχρι το 2010 που εντάχθηκε στο [[Δήμος Πύργου|Δήμο Πύργου]] (ΦΕΚ 87Α - 07/06/2010) βάσει της [[Πρόγραμμα Καλλικράτης|Διοικητικής Μεταρρύθμισης "Καλλικράτης"]].

Ο οικισμός *Μουζιάκι* απείχε δύο ώρες δρόμο στα 1885 από το *Λαντσόη*, την έδρα του τότε [[Δήμος Ωλεναίων|Δήμου Ωλεναίων]].

==Δημογραφικά στοιχεία==
Η εξέλιξη του μόνιμου πληθυσμού της έδρας της Τοπικής Κοινότητας τον 21ο αιώνα είναι η εξής:


==Λοιπά στοιχεία==
Τα τελευταία χρόνια εντοπίζονται στην περιφέρεια του χωριού προβλήματα με την αγροτική οδοποιία και τη βύθιση μέρους της.

==Παραπομπές==
<references />

==Πηγές==
* [https://www.eetaa.gr/metaboles/apografes/apografi_2011_monimos.pdf Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας], *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* [https://www.eetaa.gr/metaboles/apografes/apografi_2001_3.pdf Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001], Αθήνα 2004. ISBN 960-86704-8-9.
* [http://anemi.lib.uoc.gr/metadata/6/4/7/metadata-425-0000060.tkl *Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού''], Εκ του Τυπογραφείου του Υπουργείου των Στρατιωτικών, Εν Αθήναις 1885.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μουζακίου Ηλείας, eetaa.gr. Ανακτήθηκε: 25/03/2014.
* Ε.Ε.Τ.Α.Α. - Διοικητικές μεταβολές Κοινότητας Μουζακίου Ηλείας, eetaa.gr. Ανακτήθηκε: 09/09/2016.

Κατηγορία:Χωριά της περιφερειακής ενότητας Ηλείας
Κατηγορία:Δήμος Ωλένης
Κατηγορία:Δήμος Πύργου
Αμπντούλ Αχάντ Μοχμάντ

Ο **Αμπντούλ Αχάντ Μοχμάντ** (Παστούν: *عبد الاحد مومند*, *Abdul Ahad Mohmand*, 1 Ιανουαρίου 1959) είναι ο πρώτος και μοναδικός μέχρι σήμερα Αφγανός κοσμοναύτης. Ήταν ένα από τα τρία μέλη του πληρώματος του σοβιετικού διαστημοπλοίου Soyuz TM-6 που εκτοξεύτηκε το καλοκαίρι το 1988 με προορισμό το σοβιετικό διαστημικό σταθμό Μιρ, στον οποίο οι τρεις κοσμοναύτες παρέμειναν 9 μέρες.

Ο Μοχμάντ συμμετείχε στη συγκεκριμένη αποστολή, ενώ ήταν σε εξέλιξη η εισβολή των Σοβιετικών στο Αφγανιστάν, στα πλαίσια του σοβιετικού διαστημικού προγράμματος Intercosmos, με το οποίο συμμετείχαν σε αποστολές στο διάστημα μαζί με Σοβιετικούς και πολίτες χωρών φίλα προσκείμενων στη ΕΣΣΔ.

## Βιογραφικό
Ο Μοχμάντ γεννήθηκε την 1η Ιανουαρίου του 1959 στο Σαρντάχ, στην επαρχία Γκαζνί στο Αφγανιστάν και ανήκει στην εθνότητα των Παστούν. Αποφοίτησε από το Πολυτεχνείο της Καμπούλ (Polytechnical University of Kabul) και στη συνέχεια από την Air Force Academy. Υπηρέτησε στην Αφγανική Αεροπορία (Afghan Air Force) και εκπαιδεύτηκε στη ΕΣΣΔ ως πιλότος και κοσμοναύτης.
 
Μαζί με τον κυβερνήτη Βλαντιμίρ Λιάκοφ (Vladimir Lyakhov) και τον μηχανικό Βαλέρι Πολιάκοφ (Valery Polyakov) αποτέλεσαν το πλήρωμα του διαστημόπλοιου Soyuz TM-6 που εκτοξεύτηκε στις 29 Αυγούστου του 1988. Στην διάρκεια της παραμονής τους στο διαστημικό σταθμό Μιρ ο Μομάντ συμμετείχε σε πειράματα αστροφυσικής, ιατρικής και βιολογίας. Η επιστροφή του στη γη, μαζί με τον Λιάκοφ, με το διαστημόπλοιο Soyuz TM-5, είχε αρχικά προγραμματιστεί για τις 6 Σεπτεμβρίου του 1988 όμως καθυστέρησε μια μέρα λόγω μηχανικών προβλημάτων στον Μιρ. Με την ολοκλήρωση της αποστολής τού απονεμήθηκε ο τίτλος του Ήρωα της Σοβιετικής Ένωσης.

Μετά την υποχώρηση των Σοβιετικών δυνάμεων από το Αφγανιστάν ο Μοχμάντ διέφυγε στη Γερμανία όπου ζήτησε πολιτικό άσυλο και το 2003 απέκτησε τη γερμανική υπηκοότητα.

## Παραπομπές


## Εξωτερικοί σύνδεσμοι
*Biographies of International Astronauts - Abdul Ahad Mohmand

Κατηγορία:Αφγανοί κοσμοναύτες
Βουλευτικές εκλογές των Μαλδίβων (2014)

**Βουλευτικές εκλογές** διεξήχθησαν στις Μαλδίβες στις 22 Μαρτίου 2014. Το Προοδευτικό Κόμμα των Μαλδίβων και οι σύμμαχοί του κέρδισαν  53 έδρες.

## Πλαίσιο
Οι εκλογές έγιναν λίγο μετά τις αμφιλεγόμενες προεδρικές εκλογές του 2013 και κατά τις οποίες ο Αμπντάλα Γιαμίν κέρδισε το Μοχάμεντ Νασίντ του Δημοκρατικού Κόμματος των Μαλδίβων. Μετά τις εκλογές ο πρόεδρος και ο αναπληρωτής πρόεδρος της εφορευτικής επιτροπής απολύθηκαν για περιφρόνηση του δικαστηρίου. Το MDP διαδήλωσε, όμως δεν επέλεξε να μην συμμετάσχει στις βουλευτικές εκλογές.

Λίγο πριν τις εκλογές ο Κασίμ Ιμπραχίμ από το κόμμα Τζουμχουρί ζήτησε από το Ανώτατο Δικαστήριο να αναβάλλει τις εκλογές εξαιτίας της μη πλήρωσης των μελών από την Εκλογική Επιτροπή. Ωστόσο, το αίτημά του απορρίφθηκε.

## Εκλογικό σύστημα
Συνολικά 85 έδρες στη Συνέλευση του Λαού εξελέγησαν σε μονοεδρικές περιφέρειες χρησιμοποιώντας το σύστημα της απλής πλειοψηφίας. Το Κοινοβούλιο αύξησε τις έδρες του από 77 σε 85.

## Αποτελέσματα

## Παραπομπές


2014 εκλογες βουλευτικες
Μαλδιβες
Γεώργιος Βογιατζάκης

Ο **Γεώργιος Βογιατζάκης** (Ρέθυμνο, 1904 -  Αθήνα, 27 Απριλίου 2001) ήταν Έλληνας επιχειρηματίας και πολιτικός. Υπήρξε ο μακροβιότερος πρόεδρος της Παγκρητίου Ενώσεως Αθηνών, καθώς θήτευσε επί 24 χρόνια από το 1956 ως το 1979 πρόεδρος.  Ήταν ιδρυτής της ασφαλιστικής εταιρείας «Φοίνιξ».
## Βιογραφία
Καταγόταν από πάμφτωχη και πολυμελή οικογένεια. Ανέπτυξε πολύπλευρη δραστηριότητα στο χώρο των επιχειρήσεων. Σπούδασε Νομικά σε ηλικία 37 ετών αλλά διέκοψε τις σπουδές του, με σκοπό να βοηθήσει τους πληγέντες από τον πόλεμο. Ήταν παντρεμένος και είχε μία κόρη, τη Φαλή.

Υπήρξε φίλος πολλών πολιτικών προσωπικοτήτων, όπως ο Σοφοκλής Βενιζέλος, που πέθανε στα χέρια του.

## Παραπομπές


Κατηγορία:Έλληνες επιχειρηματίες